alexandrainst/scandi-wiki huggingface dataset:
Arnaudius

Arnaudius er en nybeskrevet slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.

Utseende 
Nokså små, blankt svarte hjortebiller. Dekkvingene har dypt nedsenkede punktstriper. Hos hannen er kjevene noe forstørrede, kraftige med brede tenner. Hodet har et utskudd til sidene enten foran eller bak fasettøynene. Pronotum har lett rundede sider, framhjørnene kan være noe framskytende, hos hannen av A. bomansi er det et spisst, trekantet framspring i midten. Hunnen mangler, som vanlig hos hjortebiller, disse sekundære kjønnstrekkene.

Utbredelse 
Slekten er utbredt i Andesfjellene i Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Sclerostomini
 Slekten Arnaudius Grossi & Bartolozzi, 2011
 Arnaudius bomansi Grossi & Bartolozzi, 2011
 Arnaudius digennaroi (Arnaud, Noguchi & Bomans, 2008)
 Arnaudius koikei (Arnaud, Noguchi & Bomans, 2007)

Litteratur 
 Grossi, P.C. og L. Bartolozzi (2011) Description of a new genus and species of stag beetle (Coleoptera: Lucanidae: Lucaninae) from the Peruvian Andes. Coleopterists Bulletin 65(4): 387-392.

Eksterne lenker 
 
 Generic Guide to New World Scarabid Beetles – Arnaudius
 Bildegalleri

Hjortebiller
Perus insekter
Biller formelt beskrevet i 2011
Ingunn Solheim

Ingunn Solheim (født 11. april 1980 i Førde i Sogn og Fjordane) er en norsk journalist og programleder i NRK. Hun har vært nyhetsanker i Dagsrevyen og programleder for NRKs valgsendinger på TV i forbindelse med kommunevalget i 2011 og stortingsvalget i 2013. Fra 2014 til 2018 var hun programleder i programmet Debatten i NRK.

Karriere 
Solheim har arbeidet som politisk journalist i NRK siden 2010 og arbeidet før det i TV 2 Nyhetskanalen og radiostasjonen Kanal 24. En kort periode skrev hun også for Dagens Næringsliv. Solheim startet journalistkarrieren som praktikant i NRK Sogn og Fjordane på begynnelsen av 2000-tallet.

Hun gikk på Firda videregående skole fra 1996 til 1999. Hun er utdannet jurist fra Universitetet i Oslo og har en bachelorgrad i statsvitenskap fra NTNU i Trondheim.

Solheim ble i 2013 tildelt Kringkastingsprisen, som «ein god representant for nynorsk i fjernsynet».

Ingunn Solheim er datter av Erik Solheim.

Referanser

Eksterne lenker 
 
 

NRK-journalister
TV 2-journalister
Norske journalister
Norske jurister
Personer fra Førde kommune
Norske programledere
Kjell Rasmussen

Kjell Rasmussen (født 5. oktober 1927 i Trondheim)  er en tidligere norsk diplomat og ambassadør.

Karriere 
Kjell Rasmussen fikk examen artium i 1947 og har en magistergrad i statsvitenskap fra 1954, før han ble ansatt i Utenriksdepartementet og stasjonert i Brussel, London og Moskva. Fra 1977 til 1981 var han protokollsjef. I 1981 ble han ambassadør stasjonert ved Norges ambassade i Aten, fra 1984 med sideakkreditering til Tripoli. Han ble sterkt engasjert som følge av Germa Lionel-saken fra året før der libyerne hadde holdt båt og mannskap fengslet i 67 døgn. Rasmussen og byråsjef Jon Bech ledet møtene med den libyske minister  dr. Ali A. Treiki, som etter noen uker innrømmet 500 000 dollar i oppreising. Han returnerte til Oslo for å bli inspektør for utenrikstjenesten. I 1988 ble han som leder for UDs beredskapsgruppe, av Thorvald Stoltenberg beordret til Persiabukta for å ordne opp, sammen med Norges forsvarsattache i London, han kommandør Tor Nikolaisen. Da Pave Johannes Paul II kom på besøk i 1989 var Kjell fungerende protokollsjef og ønsket Paven velkommen. I 1990 ble han utnevnt som ambassadør ved Norges ambassade i Helsingfors. Han pensjonerte seg i 1994. For sitt virke fikk han St. Olavs Orden.

Referanser 

Norges ambassadører til Finland
Norges ambassadører til Hellas
Norges ambassadører til Libya
Personer fra Trondheim kommune
St. Olavs Orden
Kongsbergregionen

Kongsbergregionen interkommunale politiske råd er et samarbeids- og interesseorgan for de åtte samarbeidende kommunene Hjartdal, Tinn og Notodden i østre Telemark og Nore og Uvdal, Rollag, Sigdal, Flesberg og Kongsberg i tidligere Buskerud i Viken.

Kongsbergregionen ble stiftet 8. februar 2005 som et interkommunalt samarbeidsorgan i henhold til kommunelovens § 27. 

Det øverste organet i samarbeidet er representantskapet. Dette er de åtte kommunenes formannskap. 
Styret for samarbeidet omtales som Regionrådet - og består av de 8 ordførerne. Styreledervervet går på rundgang mellom de deltagende kommuners ordførere, og vedkommende som innehar dette verv omtales som Regionrådsleder.

Kongsbergregionen har et fast sekretariat, som holder til i Kongsberg. Det daglige arbeidet ledes av en sekretariatsleder, som har tittel «Daglig leder» og også «Regional koordinator».

Eksterne lenker
  - www.kongsbergregionen.no
 Kongsbergregionen på Facebook
 Kongsbergregionen på Twitter

Interkommunale regionråd
Hjartdal
Tinn
Notodden
Nore og Uvdal
Rollag
Flesberg
Kongsberg
Politikk i Vestfold og Telemark
Politikk i Viken
Ganelius

Ganelius er en slekt av biller som hører til familien hjortebiller (Lucanidae) i gruppen skarabider (Scarabaeoidea). Det er kjent fire arter som lever på Madagaskar.

Utseende 
Små til middelsstore (16-20 millimeter), jevnbrede, nokså kraftige, blankt svarte hjortebiller. Kjevene er litt forstørrede hos hannen, kort sigdformede med en kraftig tann på innersiden. Pronotum er firkantet sett ovenfra, mye bredere enn langt, knapt merkbart punktert. Dekkvingene har dype punktstriper.

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Figulini Bumeister, 1847
 Slekten Ganelius Benesh, 1955
 Ganelius gnamptus Paulsen, 2017
 Ganelius madagascariensis (Laporte de Castelnau, 1840)
 Ganelius oberndorferi (Nonfried, 1892)
 Ganelius zombi Paulsen, 2017

Referanser

Eksterne lenker 
 
 Bildegalleri

Hjortebiller
Madagaskars insekter
Biller formelt beskrevet i 1955
Filmsite.org

FilmSite.org er en nettside som inneholder både filmanmeldelser og generell filmhistorie. Den ble etablert av filmkritikeren Tim Dirks i 1996, og har siden 2008 vært eid av AMC.

Filmsite.org inkluderer over 300 anmeldelser av filmer Dirks anser for å være blant tidenes beste. I tillegg inneholder den en rekke artikler med generell filmhistorie, samt kåringer av «årets film» og oppsummeringer av Oscar-utdelingene. Nettsiden er gratis og med lite reklame.

Roger Ebert, som er en filmkritiker hos Chicago Sun-Times, har beskrevet siden som «en uvurderlig samling av filmbeskrivelser og manus» og en «utrolig side som inneholder detaljerte beskrivelser av 300 klassiske amerikanske filmer, samt andre ting.»

Referanser

Eksterne lenker
 Filmsite.org

Filmnettsteder
Etableringer i 1996
Den norske sjømannskirken (Costa del Sol)

Den Norske Sjømannskirken på Costa del Sol i Spania er lokalisert i Calahonda, Andalucía og står på en historisk grunn som heter El Campanario. El Campanario er den eldste bygningen i Calahonda og er trolig grunnlagt på 1500-tallet. El Campanario betyr klokketårnet, og på 1500-tallet var det forsvarlig å varsle fra klokketårn til klokketårn når fiender kom sjøveien for å innta landet.

Historie
Trolig har stedet vært et fransiskanerkloster, kloster, «hacianda», festning til forsvar mot maurere. Det var Guardia Civils hovedkvarter under Franco-regimet.

I dag er El Campanario eid av Sjømannskirken og Diakonhjemmet. Sjømannskirken er et møtested for nordmenn og andre nasjonaliteter for sosialt samvær og mange aktiviteter, konserter, konferanser, kurs, gjestehus, norsk og internasjonalt kjøkken.
Herfra drives også diakontjenester som sykehusbesøk, fengselsbesøk, hjemmebesøk, prestetjenester, bryllup,
konfirmasjon og lignende.

Gudstjenester skjer hver søndag og tidebønner, hver dag.

Eksterne lenker 
Sjømannskirken på Costa del Sol (offisiell side)

Sjømannskirken i Calahonda, Costa Del Sol

Costa del Sol
Norske kirker i utlandet
Spansk samfunn
Nicolas Vallet

Nicolas Vallet (ca. 1583 – etter 1642) var en nederlandsk luttkomponist av fransk avstamming.

Vallet var hugenott og flyktet fra Frankrike til Nederland. I Amsterdam arbeidet han som selvstendig musiker, luttlærer og drev sin egen danseskole.

Hovedverket hans, Le Secret des Muses, inneholder komposisjoner og bearbeidelser for ti-korig renessanselutt. Samlingen kom ut i to deler i 1615 og 1616. Vallet var en av de siste som skrev musikk for dette instrumentet før barokklutten tok over. I tillegg skrev han 21 Psalmen Davids (1615) og i 1622 Regia Pietas for sangstemme og lutt.

Vallet kan ha vært blant de første som skrev ut ornamenter i lutt-tabulatur.

Referanser

Litteratur 
 Bailes, Anne: Nicolas Vallet (1583–1642): Pieces for 4 Lutes. Tree Edition, Lübeck
 Nicolas Vallet, Le Secret des Muses, Edition: A. Souris und M. Rollin, Centre National de la Recherche Scientifique
 Nicolas Vallet, Le Secret des Muses, CD-hefte av Paul O'Dette

Eksterne lenker 
 

Barokkomponister
Luttspillere
Nederlandske komponister
Ikrimah al-Muhajir

Ikrimah al-Muhajir er en somalisk lederskikkelse innenfor den somaliske terroristorganisasjonen Al-Shabaab. Han skal ha planlagt flere angrep mot mål i Kenya, og er mistenkt i terrorangrepet i Nairobi i september 2013. I oktober prøvde amerikanske styrker å ta ham til fange, uten å lykkes.

al-Mujahir bodde i Norge fra 2004 til 2008, blant annet i Moelv, og har et norsk pass.

Referanser 

Somaliere
Personer fra Afrika involvert i terroraktivitet
Al-Shabaab
Personer fra krigen mot terror
Islamister
Charles Fleury

Charles Fleury, Sieur de Blancrocher (ca. 1605 – 1652) var en fransk luttenist. 

Fleury var en av sin tids ledende luttenister. Det er ikke kjent om han skrev musikk, men i Manuscrit Vaudry de Saizenay finnes det en dansesats tilskrevet ham.  

Fleury døde etter et fall i en trapp og minst fire betydelige komponister skrev tombeaux til hans minne: luttenistene Denis Gaultier og François Dufaut, samt cembalistene Louis Couperin og Johann Jakob Froberger. Sistnevnte var øyenvitne til Blancrochers fall og skal ha holdt ham i armene da han døde.

Tombeaux til Blancrochers ære 
 Louis Couperin: Tombeau de Monsieur Blancrocher (i Manuscrit Bauyn)
 François Dufaut: Tombeau de Monsieur Blancrocher
 Johann Jakob Froberger:Tombeau fait à Paris sur la mort de Monsieur Blancrocher i c-moll
 Denis Gaultier: Tombeau de Monsieur Blancrocher (også kjent som Andromède, en allemande i A-dur fra La Rhetorique des dieux)

Litteratur 
 Burchmore, Bruce K.. «Charles Fleury», Grove Music Online, red. L. Macy, grovemusic.com

Luttspillere
Universitetet i Teheran

Universitetet i Teheran er det eldste og mest prestisjefylte universitetet i Iran. Universitetet ble grunnlagt i 1934. Universitet havner vanligvis som det beste universitet i Iran innen globale rankinger. Universitet har syv campuser, inkludert 40 fakulteter, institutter og forskningssentre og har ca 33 000 studenter.

Referanser

Eksterne lenker
 

Universiteter
Iran
Fjernsjakk

Fjernsjakk er sjakk som blir spilt over avstand med ulike former for kommunikasjon. Dette har tradisjonelt skjedd som postsjakk, hvor trekkene sendes med brev eller postkort. De siste årene er det blitt vanligere å formidle trekk ved bruk av e-post eller egne fjernsjakkservere på internett. Fjernsjakkpartier kan ofte ta lang tid. Selv om det spilles med begrenset betenkningstid (typisk 30 dager på 10 trekk, postgang ikke medregnet), må man regne med at det kan gå 1-2 år før et parti er ferdigspilt.

Fjernsjakk står i motsetning til vanlig sjakk, også kalt «brettsjakk» eller «nærsjakk», der spillerne sitter ved et sjakkbrett samtidig. Det blir også regnet som nærsjakk dersom spillerne ikke sitter på samme sted, men der trekkene blir overført fortløpende, slik at partiet blir avviklet innenfor vanlige rammer for betenkningstid i nærsjakk.

Fjernsjakk som konkurranseform er internasjonalt organisert av International Correspondence Chess Federation (ICCF) og i Norge av Norges Fjernsjakkforbund.

VM i fjernsjakk for menn

VM i fjernsjakk for kvinner

OL for herrelag

Referanser

Eksterne lenker 
 

Sjakk
Problemsjakk

Problemsjakk (også kalt sjakkomposisjon) er en form for sjakk hvor formålet er å lage eller løse «sjakkproblem» (også kalt «sjakkomposisjoner»). Sjakkproblem er en type sjakkoppgaver som
 er konstruert, dvs. har ikke oppstått i et faktisk sjakkparti
 har et bestemt mål, f.eks. at hvit skal sette matt i et bestemt antall trekk
 viser økonomi i konstruksjonen, dvs. at det ikke brukes flere eller sterkere brikker enn det som trengs for å sikre én og bare én løsning
 har en estetisk verdi.
En person som skaper slike problemer er kjent som «problemforfatter» eller «sjakkomponist». 

Noen mye brukte kategorier av sjakkproblem er:
 To-trekker, hvit trekker og setter sjakk matt i to trekk.
 Tre-trekker, hvit trekker og setter sjakk matt i tre trekk.
 Fler-trekker, hvit trekker og setter sjakk matt i fire eller flere trekk.
 Sluttspillstudie, hvit trekker og vinner eller hvit trekker og holder remis.
 Hjelpematt, svart trekker og hjelper hvit med å sette sjakk matt.
 Selvmatt, hvit trekker og tvinger svart til å sette sjakk matt.

Sjakkomposisjon som konkurranseform organiseres av World Federation for Chess Composition (WFCC). Det konkurreres i både problemkomposisjon og i problemløsing. I problemkomposisjon skal deltakerne lage problemoppgaver som er jury skal vurdere ut fra bestemte kriterier, mens i problemløsing skal deltakerne løse problemoppgaver innen en gitt tidsfrist.
Luis Ramirez de Lucena

Luis Ramirez de Lucena (født ca. 1465/1475, død ca. 1530) var en spansk geistlig og sjakkspiller som publiserte den første boken om sjakk som er bevart. Han var sannsynligvis sønn av den humanistiske forfatteren og diplomaten Juan de Lucena (1430–1506), fra en jødisk familie som konverterte til katolisismen.

Eldste bevarte sjakkbok 

Lucena skrev den eldste eksisterende trykte bok om sjakk, Repetición de Amores y Arte de Ajedrez con 101 Juegos de Partido (Omtrentlig oversatt: Gjentakelser av kjærlighet og kunsten å spille sjakk) som ble utgitt i Salamanca i 1497. Boken analyserer 11 åpningspartier i sjakk, men har en rekke elementære feil, noe som fikk sjakkhistorikeren Harold Murray til å antyde at den ble hastig utgitt. Boken ble skrevet mens reglene for sjakk fikk sin moderne form og noen av de 150 eksemplene i boken er fra eldre spill og noen fra nyere spill. Mindre enn et dusin eksemplarer av boken eksisterer.

Referanser

Eksterne lenker 
 
 Lucenas bok på nett

Spanske teologer
Spanske sjakkspillere
Spanske forfattere
Erik Skutle

Erik Skutle (født 7. januar 1990) er en norsk politiker (H) fra Bergen. Han var Høyres 1. vararepresentant til Stortinget for Hordaland og fast møtende stortingsrepresentant som vara for statsminister Erna Solberg i perioden 2013–2017. Han satt i Stortingets kontroll- og konstitusjonskomité. 

Skutle gikk på Fana gymnas og var russepresident i Hordaland i 2009. Han har studert ved Universitetet i Bergen og senere NHH, men hadde permisjon fra studiene så lenge han var stortingsrepresentant.

Skutle var leder av Bergens Unge Høyre i 2008, leder i Hordaland Unge Høyre 2011–2013 og medlem av Bergen bystyre 2011–2013. Han ble kåret til vinner av Unge Høyres elitekurs i 2012. Fra januar 2013 til han ble stortingsrepresentant i oktober 2013, var han politisk rådgiver for Monica Mælands byråd i Bergen. 

Den 27. februar 2014 trakk Skutle seg fra alle partiverv, etter å ha innrømmet å ha røyket hasj. På Høyres nominasjonsmøte foran stortingsvalget i 2017 endte Skutle med å bli nominert på åttendeplass på listen i Hordaland. Han ble 3. vararepresentant til Stortinget i perioden 2017–2021.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Hordaland
Stortingsrepresentanter 2013–2017
Høyre-politikere i Hordaland
Lokalpolitikere i Bergen
Tillitsvalgte i Unge Høyre
Personer fra Bergen kommune
Filosofiåret 1550

Filosofiåret 1550 er en oversikt over hendelser, utgivelser og personer med tilknytning til filosofi i 1550.

Hendelser

Publikasjoner 
Rosarium philosophorum sive pretiosissimum donum Dei

Fødsler 
9. april – Giulio Pace, italiensk jurist og filosof (død 1635)
22. desember – Cesare Cremonini, italiensk filosof (død 1631)
Giovan Battista Crispo, italiensk forfatter, historiker og filosof (død 1598)
Francisco Sanches, portugisisk lege, filosof og matematiker (død 1622)
ca. 1550 – Gregorio de Valencia, spansk jesuitt, teolog og humanistisk filosof (død 1603)
ca. 1553 – Robert Balfour, skotsk filosof (død 1625)
fl. 1550-1600 – Vijnanabhikshu (Vijñānabhikṣu), indisk filosof

Dødsfall 
John Mair, skotsk filosof (født 1467)

Se også 
Filosofi på 1500-tallet
Fangstbås

En fangstbås er en fangstinnretning laget i den hensikt å fange viltet levende.

Innenfor fastsatte jakttider, fangsttider og fellingsperioder kan det drives fangst på følgende viltarter i Norge: bever, bisamrotte, beverrotte, grevling, mår, mink, røyskatt, gaupe, jerv, rødrev, mårhund, ravn, kråke, skjære, svartbak, gråmåke, lirype og fjellrype etter regler i forskrift om utøvelse av jakt, felling og fangst §§ 31 til 36.

Beskrivelse 
Fangstbåsen er konstruert slik at den automatisk lukkes når et dyr går inn i båsen, som gjerne har en kasselignende, rektangulær form med åpning i en eller begge ender. Når det er åpning i begge ender kalles innretningen en tunnelbås (der såkalt värmlandsk tunnelfelle er en av flere varianter). I enden(e) er det en lukkemekanisme som hurtig lukker for åpningen(e) når fella utløses. Utløseren er gjerne enten koblet til åtet med ei snor, en snubletråd eller ei trampeplate. Båsen plasseres så slik i terrenget at den i størst mulig grad står der den aktuelle arten ferdes. Dyret lokkes inn i båsen med et åte eller ting som utløser dyras nysgjerrighet og utforskertrang. Gaupeurin på litt høy lagt på ei trampeplate har ofte vist seg effektivt i gaupebåsen. Gaupe er nemlig ikke lett å lure med et åte.

I mange tilfeller stiller myndighetene strenge krav til utformingen av fangstbåser, slik at dyr som fangens ikke skal lide unødvendig om de får panikk eller lignende. Kravet kan omfatte alt fra ettersynsintervallen til tilgjengeligheten. Allikevel er det vanlig at dyra som fanges skader seg, siden de ofte får panikk. Fangstmetoden er derfor i økende grad kontroversiell. I Norge skal fangstredskaper som er satt ut, være merket med brukerens navn og adresse og eventuelt telefonnummer.

Kravene til utformingen er gjerne også forskjellige etter hvilken art det skal jaktes på. I mange tilfeller kreves det også forhåndsgodkjennelse av både utstyr og personer for å bedrive slik fangst, samt spesielle rutiner for tilsyn med fella. Ulike land har dessuten kanskje ulike regler.

Se også 
 Felle
 Ulvestue

Eksterne lenker 
 Feller som fanger viltet levende. MILJØDIREKTORATET.
 Veileder til forskrift om utøvelse av jakt, felling og fangst
 Instruks for godkjenning av bås til gaupe og jerv
 Värmlandsk tunellfella (fangstbås)
 Nyåkersfella (fangstbås)
 Smålandsk revefelle
 Øster-Malmafella
 Norsk kråkefelle/stigfelle

Fangstinnretninger
Arieh Warshel

Arieh Warshel (født 20. november 1940 i Sde Nahum) er en israelsk-amerikansk kjemiker og biokjemiker. Han er professor ved University of Southern California. Sammen med Martin Karplus og Michael Levitt ble Warshel i 2013 tildelt Nobelprisen i kjemi for «utvikling av multiskala modeller for komplekse kjemiske systemer».

Han ble i 2018 utnevnt til æresdoktor ved Universitetet i Tromsø – Norges arktiske universitet.

Referanser

Eksterne lenker 
 Arieh Warshel, Department of Chemistry, University of Southern California

Kjemikere fra USA
Nobelprisvinnere (kjemi)
Personer fra Nord-distriktet
Æresdoktorer ved Universitetet i Tromsø
Fødsler i 1940
Tielt-Winge

Tielt-Winge er en kommune i provinsen Flamsk Brabant i Belgia. Kommunen består av fire delkommuner: Houwaart, Sint-Joris-Winge, Tielt og Meensel-Kiezegem.

Referanser

Eksterne lenker
 Tielt-Winge

Kommuner i Flamsk Brabant
Kommuner i Belgia etablert i 1977
Turkmenistans demokratiske parti

Turkmenistans demokratiske parti er det dominerende politiske partiet i Turkmenistan. Partiet ble stiftet 16. desember 1991 og ble ledet av Saparmurat Niyazov fra avviklingen av Sovjetunionen, fram til hans død 21. desember 2006. Gurbanguly Berdimuhamedow, som i dag er president i landet, overtok makten etter dette og ble sittende som leder fram til 18. august 2013, da han valgte å trekke seg fordi han ønsket å stå over partipolitikken i landet, og fremme et flerpartisystem. Kasymguly Babaev er i dag leder av partiet.

Politikk 
Turkmenistans demokratiske parti kontrollerer i dag det meste i landet, på grunn av mangelen på opposisjon.

Ledere 
Liste over ledere i Turkmenistans demokratiske parti:

Referanser 

Politiske partier i Turkmenistan
Anton Hofreiter

Anton «Toni» Hofreiter (født 2. februar 1970 i München) er en tysk politiker for Bündnis 90/Die Grünen. Han ble medlem av Forbundsdagen i 2005 og fra 2011 leder av komiteen for samferdsel, bygningsvesen og byutvikling. Hofreiter ble i oktober 2013 leder av partiets gruppe (fraksjon) i Forbundsdagen, forøvrig sammen med Katrin Göring-Eckardt. Anton Hofreiter er biolog av utdannelse og tok doktorgrad i 2003.

Referanser

Eksterne lenker 
 
 Biografi på Forbundsdagens internettside
 Biografi på internettsiden til Bündnis 90/Die Grünens gruppe i Forbundsdagen

Medlemmer av Forbundsdagen
Tyske politikere fra De grønne
Personer fra München
Fødsler i 1970
Færåsen kraftverk

Færåsen kraftverk er et  vannkraftverk i Lindesnes kommune i Agder.

Det utnytter et fall på 56 meter fra Eptevann til Brådlansvatn. Eptevatn er regulert med 10 meter.

Det er et småkraftverk på 1,4 MW med en francisturbin. Årsproduksjon er 5,7 GWh.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi magasin
 Agder Energi

Småkraftverk i Agder
Kraftverk i Lindesnes
Agder Energi
Audnavassdraget
Kraftverk etablert i 2009
Filosofiåret 1754

Filosofiåret 1754 er en oversikt over hendelser, utgivelser og personer med tilknytning til filosofi i 1754.

Hendelser

Publikasjoner 
Jean-Jacques Rousseau - Discours sur l'origine et les fondements de l'inégalité parmi les homes (Avhandling om ulikhetens opprinnelse og grunnleggelse blant menneskene) 
 Henry St John - Philosophical Works

Fødsler 
1. mars – Giuseppe Capocasale, italiensk abbed, pedagog og filosof (død 1828)
4. mars – August von Einsiedel, tysk filosof og naturforsker (død 1837)
7. mai – Joseph Joubert, fransk filosof, essayist og aforismeskaper (død 1824)
4. juli – Basilius Meggle, tysk benediktiner, filosof og dikter (død 1830)
20. juli – Antoine-Louis-Claude Destutt de Tracy, fransk filosof og politikere (død 1836)
2. oktober – Louis de Bonald, fransk statsmann og filosof (død 1840)

Dødsfall 
28. januar – Ludvig Holberg, norsk-dansk forfatter, dramatiker, historiker og filosof (født 1684)
9. april – Christian Wolff, tysk polyhistor, jurist, matematiker og filosof (født 1679)
ca. 1754 – Anton Wilhelm Amo, ghanesisk-tysk filosof (født ca. 1700)

Se også 
Filosofi på 1700-tallet